b'\n_START_ARTICLE_\nOperasjon Mongoose\n_START_PARAGRAPH_\nOperasjon Mongoose var en plan utviklet av den amerikanske staten for \xc3\xa5 velte Castro-regimet p\xc3\xa5 Cuba. Planen var et resultat av den mislykkede \xc2\xabBay of Pigs\xc2\xbb-invasjonen og var operativ fra slutten av november 1961 fram til Cuba-krisen i oktober 1962. Mongoose hadde to m\xc3\xa5l, skaffe etterretning p\xc3\xa5 hva som skjedde p\xc3\xa5 Cuba, samt \xc3\xa5 drive en aktiv sabotasjeaksjon mot den cubanske staten. Tanken var at sabotasjen ville skape grobunn for et folkelig oppr\xc3\xb8r som p\xc3\xa5 sikt ville velte Castro, og innsette en USA-vennlig regjering. Denne delen av operasjonen ble ingen suksess, men etterretningen som ble samlet var viktig for oppdagelsen av de russiske missilene som f\xc3\xb8rte til Cubakrisen.\n_START_SECTION_\nPlanen\n_START_PARAGRAPH_\nMongoose baserte seg f\xc3\xb8rst og fremst p\xc3\xa5 bruken av eksil-cubanere, trent av CIA, som skulle infiltrere Cuba og bygge opp en motstandsbevegelse. P\xc3\xa5 sikt skulle denne vokse seg sterkere og etter hvert g\xc3\xa5 i fra \xc3\xa5 v\xc3\xa6re en skjult motstandsbevegelse til \xc3\xa5 bli en gerilja som kunne utfordre Castro milit\xc3\xa6rt, og ta fra han styringen. Trass i President John F. Kennedys mistro til en invasjon av den Amerikanske h\xc3\xa6ren, ble det vurdert. Hvis oppr\xc3\xb8rerne klarte \xc3\xa5 skaffe seg kontroll over territorier p\xc3\xa5 Cuba, og sette opp en USA vennlig regjering var det aktuelt for USA \xc3\xa5 komme med st\xc3\xb8tte for dette. Det ble ogs\xc3\xa5 utviklet planer om \xc3\xa5 iscenesette en falsk aggresjon fra det cubanske milit\xc3\xa6ret som et p\xc3\xa5skudd for amerikansk invasjon._NEWLINE_I tillegg til de rent milit\xc3\xa6re planene var det ogs\xc3\xa5 igangsatt et omfattende propaganda arbeid mot den cubanske regjeringen, i h\xc3\xa5p om \xc3\xa5 svekke dens legitimitet ovenfor befolkningen. \xc3\x85 ta livet var Castro var ogs\xc3\xa5 aktuelt.\n_START_SECTION_\nGjennomf\xc3\xb8ring\n_START_PARAGRAPH_\nEn av de viktigste p\xc3\xa5driverne for operasjonen i tillegg til President Kennedy, var hans bror, Robert F. Kennedy, som var justisminister i denne perioden. Hjulpet av denne st\xc3\xb8tten fra h\xc3\xb8yeste hold var Mongoose sikret massiv st\xc3\xb8tte i form av penger og politisk vilje. Et voldsomt apparat var satt opp for \xc3\xa5 gjennomf\xc3\xb8re prosjektet, med samarbeid mellom flere store institusjoner i tillegg til CIA: utenriksdepartementet, forsvarsdepartementet og FBI. _NEWLINE_Trass i st\xc3\xb8tten klarte Mongoose aldri \xc3\xa5 oppn\xc3\xa5 sitt m\xc3\xa5l om \xc3\xa5 styrte Castro. Dog klarte USA \xc3\xa5 bygge opp et godt etterretningsapparat p\xc3\xa5 \xc3\xb8ya. De kom blant annet med viktig informasjon som f\xc3\xb8rte til oppdagelsen av de russiske missilene som kunne treffe USA med atomv\xc3\xa5pen, 16 oktober 1962, som f\xc3\xb8rte til Cuba-krisen. Som f\xc3\xb8lge av krisen ble Mongoose lagt p\xc3\xa5 is midlertidig for \xc3\xa5 ikke eskalere den allerede sv\xc3\xa6rt spente situasjonen. Man regner avslutningen av Mongoose til 4. januar 1963, dette var dog ikke slutten for USAs fors\xc3\xb8k p\xc3\xa5 \xc3\xa5 velte det cubanske regimet.'